Pulwama Attack: Sapna Choudhary ने शहीद हुए जवानों को दी श्रद्धांजलि, बोलीं- 'जय हिंद...'  
पुलावामा में शहीद हुए जवान
सपना चौधरी ने दी श्रद्धांजलि
इंस्टाग्राम पर डाली ये फोटो
सपना चौधरी (Sapna Choudhary) अपने बेबाक अंदाज के लिए काफी पहचानी जाती हैं और जम्मू-कश्मीर (Jammu Kashmir) के पुलवामा में हुए आतंकी हमले (Pulwama Terror Attack) के बाद उन्होंने शहीद हुए जवानों को भावपूर्ण श्रद्धांजलि दी है. सपना चौधरी (Sapna Choudhary) ने अपने इंस्टाग्राम अकाउंट पर एक तस्वीर शेयर की है, जिसमें लिखा, 'देश के मेरे शहीद वीर जवानों को भावपूर्ण श्रद्धांजलि'. इस पोस्ट को शेयर करते हुए सपना चौधरी ने कैप्शन में सिर्फ 'जय हिंद' लिखा. सपना चौधरी को हरियाणवी (Haryanvi), भोजपुरी (Bhojpuri), पंजाबी (Punjabi) और बॉलीवुड (Bollywood) इंडस्ट्री में शानदार परफॉर्मेंस के लिए जाना जाता है.
 
A post shared by Sapna Choudhary (@itssapnachoudhary) on Feb 14, 2019 at 10:09pm PST
 
सपना चौधरी (Sapna Choudhary) भले ही अपने डांस से लोगों के दिलों में जगह बना लेती हैं, लेकिन जब भी अपनी बात रखनी होती है तो सच्चाई से रखती हैं. उनकी ईमानदारी और सच्चाई की झलक बिग बॉस सीजन 11 में भी दिखाई दी थी. सपना चौधरी ने जैसे ही जम्मू-कश्मीर के पुलवामा में हुए आतंकी हमले में शहीद जवानों को श्रद्धाजंलि दी, फैन्स ने भी उनका सपोर्ट किया. फिलहाल सपना चौधरी की फिल्म 'दोस्ती के साइड इफेक्ट्स' बॉक्स ऑफिस पर रिलीज हो चुकी है.
बता दें, सपना चौधरी (Sapna Choudhary)  ने बहुत कम उम्र में डांसिंग की दुनिया में अपने करियर की शुरुआत की थी. सपना चौधरी ने ऑर्केस्ट्रा पार्टी के साथ करियर शुरू किया था, लेकिन धीरे-धीरे वे आगे बढ़ती गईं और एक ऐसा समय आया जब वे हरियाणा की जानी-पहचानी शख्सियत बन गईं. लेकिन बिग बॉस-11 ने उनकी लोकप्रियता को नई ऊंचाई पर पहुंचा दिया. अब सपना चौधरी भारत में ही नहीं बल्कि नेपाल समेत कई देशों में भी शो कर रही हैं, और उनकी बतौर एक्टर बॉलीवुड फिल्म 'दोस्त के साइड इफेक्ट्स' 8 फरवरी को रिलीज हुई.